31998D0010
L 003/14
JURNALUL OFÍCIAL AL UNIUNII EUROPENE
DECIZIA COMISIEI
din 16 decembrie 1997 de stabilire a listelor provizorii cu unitățile din țările terțe
din care statele membre autorizează importurile de produse din carne de vită, porc, ecvidee, ovine și caprine
(Text cu relevanță pentru SEE)
(98/10/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 95/408/CE a Consiliului din 22 iunie 1995 privind condițiile de întocmire, pentru o perioadă interimară, a unor liste provizorii de unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), modificată de Decizia 97/34/CE (2), în special articolul 2 alineatul (4),
întrucât Decizia 97/222/CE (3) a Comisiei stabilește o listă a țărilor terțe din care statele membre autorizează importurile de produse din carne;
întrucât, pentru țările care figurează pe lista respectivă, Comisia a stabilit prin Decizia 97/221/CE (4) cerințele de sănătate animală și de certificare veterinară obligatorii la importul de produse din carne;
întrucât Decizia 97/365/CE (5) a Comisie stabilește listele provizorii cu unitățile din țările terțe din care statele membre autorizează importurile de produse din carne de vită, porc, ecvine, ovine și caprine;
întrucât Comisia a primit din partea Croației o listă cu unități, însoțită de garanția că aceste unități îndeplinesc toate cerințele de sănătate corespunzătoare și că, în cazul în care o unitate încetează să mai îndeplinească aceste cerințe, activitatea acesteia de export către Comunitatea Europeană se suspendă;
întrucât Comisia nu a putut confirma că în toate aceste țări terțe unitățile respectă cerințele Comunității și că garanțiile oferite de autoritățile competente sunt valabile;
întrucât, prin urmare, se poate stabili, pentru Croația, o listă provizorie de unități specializate în produse din carne;
întrucât măsurile prevăzute în prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
(1) Statele membre autorizează importurile de produse din carne de vită, porc, ecvine, ovine și caprine provenite din unitățile enumerate în anexa prezentului document.
(2) Importurile de produse din carne rămân sub incidența dispozițiilor veterinare comunitare adoptate cu alte ocazii.
Articolul 2
Prezenta decizie se aplică de la 15 decembrie 1997.
Articolul 3
Prezenta decizie se adresează statelor membre.
Adoptată la Bruxelles, 16 decembrie 1997.